จ่อยิงเผาขน ดับผญบ. อนาถคาเก๋ง
โยงฆ่าล้างหนี้ มียื้อแย่งสร้อย ก่อนลั่นไกโหด,ผู้ใหญ่บ้านบางแขมขับเก๋งคัมรี่จะกลับบ้าน เจอคนรู้จักขับฟอร์จูนเนอร์ตามมา โบกเรียกให้จอดรถพูดคุยกัน ก่อนพยายามกระชากสร้อยทองหนัก 5 บาทไปจากคอ แต่เหยื่อยื้อแย่งไว้จนสร้อยขาดติดมือ คนร้ายโมโหชักปืนรัวยิงร่างพรุนแล้วเผ่นหนี ผู้การเมืองนครปฐมเผยผู้ตายเป็นอดีต ตชด. และเจ้าของน้ำดื่มบรรจุขวด มีนิสัยชอบเล่นพนันไฮโลและถั่วหยิบ คาดอาจเป็นการฆ่าล้างหนี้พนัน,มือปืนเรียกจอดคุยก่อนรัวยิง ผญบ.ดับคาเก๋ง ตำรวจพุ่งปมสังหารล้างหนี้พนัน เมื่อเวลา 17.00 น. วันที่ 23 พ.ค. ร.ต.อ.ธนาคม จันทร์ชาวนา รอง สว. (สอบสวน) สภ.เมืองนครปฐม รับแจ้งมีผู้ถูกยิงตายในรถยนต์ ริมถนนเพชรเกษม ขาเข้าเมืองนครปฐม หมู่ 2 ต.หนองดินแดง อ.เมืองนครปฐม ไปตรวจสอบพร้อมด้วย พล.ต.ต.อิทธิพล อิทธิสารรณชัย ผบก.ภ.จ.นครปฐม พ.ต.อ.อนุพันธ์ จันทร์พฤกษ์ รอง ผบก.ภ.จ.นครปฐม พ.ต.อ.ไชยา สุนทรกิจ รอง ผบก.สส.ภ.7 พ.ต.อ.ไพฑูรย์ พิทักษ์ธรรม ผกก.สภ.เมืองนครปฐม พ.ต.ท.สุธี วรรณสูตร รอง ผกก.ป. ชุดสืบสวน สภ.เมืองนครปฐม ชุดสืบสวน กก.สส.ภ.จ.นครปฐม กองพิสูจน์หลักฐาน 7 แพทย์เวร รพ.ศูนย์นครปฐม และมูลนิธิสุขศาลานุเคราะห์ฯ,พบรถเก๋งโตโยต้า คัมรี่ สีบรอนซ์เทา ทะเบียน กบ 6050 ชลบุรี จอดอยู่ใต้ต้นไม้ชิดขอบทางซ้าย เครื่องยนต์ยังติดอยู่ กระจกประตูด้านคนขับเปิดและมีรอยกระสุน 1 รูที่บานประตู ในรถพบศพนายคำรณ พ้นภัย อายุ 54 ปี ผู้ใหญ่บ้าน หมู่ 8 ต.บางแขม อ.เมืองนครปฐม สวมเสื้อเชิ้ตแขนยาวลายสกอตสีฟ้า นุ่งกางเกงยีนส์ขายาว นั่งจมเลือดอยู่ในเบาะคนขับ ศีรษะเอียงไปทางเบาะผู้โดยสาร มีบาดแผลถูกยิงด้วยปืน 9 มม. เข้าหน้าอก ชายโครงขวาทะลุท้อง ต้นแขนซ้าย และข้อมือขวา รวม 4 นัด ในมือยังกำสร้อยคอทองคำหนัก 5 บาท ขาดครึ่ง พร้อมพระเลี่ยมทอง 3 องค์ และพบปืน 11 มม. เหน็บอยู่ที่เอวขวา บรรจุกระสุนเต็มแมกกาซีน บนพื้นถนนข้างรถพบปลอกกระสุน 9 มม. ตกอยู่ 1 ปลอก,นายตูน (นามสมมติ) อายุ 15 ปี นศ.วิทยาลัยสารพัดช่างนครปฐม ผู้เห็นเหตุการณ์เล่าให้ตำรวจฟังว่า ขณะขี่รถ จยย.มากับเพื่อน 2 คัน มุ่งหน้ากลับบ้าน เห็นรถโตโยต้า ฟอร์จูนเนอร์ รุ่นใหม่ สีดำ ป้ายทะเบียนขาว แต่จำหมายเลขไม่ได้ จอด อยู่หน้ารถเก๋งคัมรี่ และมีชายฉกรรจ์เดินลงจากรถฟอร์จูนเนอร์มายืนพูดคุยกับชายในรถเก๋ง ระหว่างเร่งเครื่องแซงขึ้นไปได้ยินเสียงปืนดังขึ้นหลายนัด จึงจอดรถหันมามอง เห็นคนร้ายวิ่งไปขึ้นรถฟอร์จูนเนอร์ขับออกไปอย่างรวดเร็ว มุ่งเข้าตัวเมืองนครปฐม เลยขี่รถวนกลับมาดูพบคนขับรถเก๋งถูกยิงตายคาพวงมาลัยรถแล้ว,สอบถามญาติผู้ตายทราบว่า ก่อนเกิดเหตุนายคำรณขับรถออกจากบ้านไปหาหลานชายที่มีบ้านอยู่ใกล้ที่เกิดเหตุ เพื่อพูดคุยนัดแนะจะให้ช่วยขับรถไปทำธุระใน อ.สามร้อยยอด จ.ประจวบคีรีขันธ์ ตอนเช้าวันรุ่งขึ้น เนื่องจากผู้ตายขับรถทางไกลไม่ไหว หลังนัดหลานเรียบร้อยแล้วจะขับรถกลับบ้าน จู่ๆญาติได้รับโทรศัพท์แจ้งว่านายคำรณ ถูกยิงตายคารถเก๋งดังกล่าว ส่วนสาเหตุไม่ทราบเพราะผู้ตายไม่เคยพูดอะไรให้ฟัง บางครั้งกลับบ้านดึก ไม่บอกว่าไปไหน,พล.ต.ต.อิทธิพล อิทธิสารรณชัย ผบก.ภ.จ.นครปฐม เปิดเผยว่า ตรวจสอบประวัติผู้ตายพบว่าอดีตเคยรับราชการเป็นตำรวจ ตชด. แต่ลาออกมาเล่นการเมืองท้องถิ่นที่บ้านเกิดใน ต.บางแขม และได้รับเลือกตั้งเป็นผู้ใหญ่บ้าน มีอาชีพหลักคือผลิตน้ำดื่มบรรจุขวดยี่ห้อบี.ที.ขายส่งตามร้านค้าทั่วไป ผู้ตายมีนิสัยชอบเล่นการพนันไฮโลและถั่วหยิบ จากการตรวจสอบที่เกิดเหตุและคำให้การของพยาน คนร้ายกับผู้ตายน่าจะรู้จักกันเป็นอย่างดี จอดรถลงมาพูดคุยกันก่อนจะยิง จากวิถีกระสุนเป็นการจ่อยิงในระยะเผาขน สันนิษฐานว่าอาจเป็นการฆ่าล้างหนี้พนัน ก่อนยิงคนร้ายยังกระชากสร้อยคอเหยื่อด้วย แต่ผู้ตายยื้อแย่งไว้จนสร้อยทองขาดติดมืออยู่ครึ่งเส้น อาจอำพรางคดีเป็นฆ่าชิงทรัพย์ หรืออาจชดใช้หนี้หรือมีเรื่องที่ลึกกว่านี้ กำลังสอบปากคำญาติว่ามีกรณีอื่นอีกหรือไม่ที่พอจะเป็นชนวนสังหารได้ แต่ยังให้น้ำหนักเรื่องหนี้พนันมากกว่า ขณะนี้ให้ชุดสืบสวน ตรวจกล้องวงจรปิดตามเส้นทางที่คนร้ายหลบหนีเพื่อหาเบาะแสแล้ว
ผู้ใหญ่บ้านบางแขมขับเก๋งคัมรี่จะกลับบ้าน เจอคนรู้จักขับฟอร์จูนเนอร์ตามมา โบกเรียกให้จอดรถพูดคุยกัน ก่อนพยายามกระชากสร้อยทองหนัก 5 บาทไปจากคอ แต่เหยื่อยื้อแย่งไว้จนสร้อยขาดติดมือ คนร้ายโมโหชักปืนรัวยิงร่างพรุนแล้วเผ่นหนี 
ยิงผู้ใหญ่บ้าน,นครปฐม,คำรณ พ้นภัย,ล้างหนี้,การพนัน